Afrikaans: Die studie probeer vasstel of wildbesigtiging in wildreservate ervarings bied wat besoekers sal onthou omdat dit anderssoortig is en die lewensiklus van die wildbedryf in Suid-Afrika sal verleng. ’n Verskeidenheid kwalitatiewe metodes is gebruik; onderhoude is gevoer met 68 besoekers wat 267 nagte by verskillende wildoorde aangrensend aan die Kruger Nasionale Park oornag het, asook met 50 beïnvloeders en rolspelers. By hul vertrek was die besoekers uitgelate, en die ervaring was vir hulle buitengewoon. Hulle het ’n fantasiewêreld uit vergange se dae beleef en vir ’n wyle die diere se wêreld gedeel. Die besoek het aan ’n behoefte na avontuur voldoen en ’n diepgewortelde begeerte om diere in ’n egte wildernis te sien.